ΜΑΘΗΜΑ: ΙΣΤΟΡΙΑ ΠΡΟΣΑΝΑΤΟΛΙΣΜΟΥ

**Ομάδα Α**

Θέμα A1:

Κόμμα Γ. Θεοτόκη: σελ. 92-93🡪 **Ένα από τα αντιβενιζελικά κόμματα, από τα οποία τα πιο αδιάλλακτα ήταν τα κόμματα του Δημητρίου Ράλλη και του Κυριακούλη Μαυρομιχάλη, ενώ το κόμμα του Γεωργίου Θεοτόκη ήταν πιο διαλλακτικό. «** Το κόμμα του Γ. Θεοτόκη… τον πυρήνα των αντιβενιζελικών»**.**

Διχοτόμηση του χαρτονομίσματος: σελ 50-51 🡪 «Λίγους μήνες πριν από την κατάρρευση… βαρύτατες συνέπειές της»

Επιτροπή Αποκαταστάσεως Προσφύγων (ΕΑΠ): σελ 153 + σελ.156 🡪 «Η ελληνική κυβέρνηση… απασχόληση και οριστική στέγαση» + σελ.156: «Η ΕΑΠ λειτούργησε… απέναντι στους πρόσφυγες»

Θέμα Α2:

α) Λάθος (σελ. 11🡪**Το 1864 προστέθηκαν τα Ιόνια νησιά** και το 1881 η Θεσσαλία)

β) Σωστό (σελ. 62)

γ) Λάθος (σελ. 105 🡪 **Στη θέση του Βασιλιά τοποθετήθηκε Πρόεδρος της Δημοκρατίας…**)

δ) Σωστό (σελ. 133)

ε) Σωστό ( σελ. 220)

Θέμα Β1:

σελ.91-92 🡪 « Όσον αφορά τη δομή… όπως συνέβαινε και σε κάθε άλλο κόμα»

Θέμα Β2:

 σελ. 208 🡪 «Η πρώτη κυβέρνηση… αναγνώρισης και εγκατάστασής του». **Ολόκληρο το Μάθημα 2.**

ΘΕΜΑ Γ1

α) Στοιχεία σχολικού βιβλίου: σελ. 121-122, υποενότητα 3δ Ο προσφυγικός συνοικισμός της Ερμούπολης Σύρου.

Στοιχεία κειμένου Α

* Αναφορά στις προσφυγικές ομάδες που κατέφθασαν στην Σύρο: Κυδωνιείς, Χίοι, Σμυρναίοι, Κρήτες, Θεσσαλοί, Μακεδόνες.
* Στο νησί κατέφυγε και μεγάλο πλήθος προσφύγων από την Τήνο, ιδίως μετά την επιδημία πανώλης καθώς και από άλλα γειτονικών νήσων.
* Στην Σύρο κατέφυγαν οι ασθενέστερες, οικονομικά, ομάδες των προσφύγων.
* Μετά το πρώτο διάστημα στο νησί προσέφυγαν και πλούσιοι ομογενείς αφού έγινε αντιληπτή η σημασία του λιμανιού για την διεξαγωγή του εμπορίου της Ανατολής.
* Οι ντόπιοι δέχτηκαν τις προσφυγικές ομάδες με αισθήματα καλοσύνης αλλά και επιφυλακτικότητας γιατί πίστευαν ότι με τον τρόπο αυτόν θα απέφευγαν τη σύγκρουση με την ελληνική και την τουρκική κυβέρνηση.
* Υπήρχε έντονη ανησυχία από τον προσφυγικό συνωστισμό στην παραλία της Σύρου.
* Αναζωπυρώθηκε η θρησκευτική διαίρεση των κατοίκων που υπήρχε από προηγούμενους αιώνες λόγω της διχασμένης στάσης των ντόπιων καθολικών κατά τα πρώτα χρόνια της Επανάστασης αλλά και εξαιτίας κτηματικών διαφορών.
* Οι πρόσφυγες εγκαταστάθηκαν σε γαίες, κυρίως ακαλλιέργητες, οι οποίες ανήκαν σε ντόπιους γεγονός που δημιούργησε επεισόδια μεταξύ προσφύγων και γηγενών.

β) Στοιχεία σχολικού βιβλίου: σελ. 20, 21 «Στο ελληνικό κράτος…Αίγυπτο»

Στοιχεία κειμένου Β

* Η Σύρος αποτελούσε σταυροδρόμι των θαλάσσιων δρόμων που συνδέουν την Κωνσταντινούπολη, τη Σμύρνη, τη Θεσσαλονίκη ή τη Μαύρη Θάλασσα με τα μεγάλα λιμάνια της δυτικής Μεσογείου.
* Επειδή οι κάτοικοι της άνω Σύρου ήταν καθολικοί, το νησί τελούσε υπό γαλλική προστασία κατά τη διάρκεια έναρξης του αγώνα.
* Το νησί, μέσα σε λίγα χρόνια, έγινε το σημαντικότερο κέντρο του εμπορίου του Αιγαίου.

ΘΕΜΑ Δ1

α.

(πληροφορίες από το **σχολικό βιβλίο** σελ. 250) Οι Έλληνες της Διασποράς αναδείχθηκαν πρωτεργάτες στους αγώνες για τη δημιουργία μιας αυτόνομης ποντιακής δημοκρατίας. Ειδικότερα, στην Ευρώπη πρωτεργάτης του αγώνα ήταν ο Κ. Κωνσταντινίδης, ο οποίος από τη Μασσαλία με διαδοχικά υπομνήματα ενημέρωνε τις συμμαχικές δυνάμεις για την τραγική κατάσταση που επικρατούσε στον Πόντο. Ο ίδιος επίσης τύπωσε και κυκλοφόρησε χάρτη που όριζε τα σύνορα της προτεινόμενης ποντιακής δημοκρατίας. Αυτό το χάρτη τύπωσε και σε απλό σχήμα ταχυδρομικού δελτίου (καρτ-ποστάλ) με γραπτό κείμενο στα γαλλικά: «Πολίτες του Πόντου ξεσηκωθείτε! Θυμίστε στα φιλελεύθερα έθνη τα ύψιστα δικαιώματά σας για τη ζωή και την ανεξαρτησία». Η ρωσική επανάσταση ξεσήκωσε τους Έλληνες του Πόντου για το δικό τους εθνικό αγώνα, ενώ στο πρώτο παγκόσμιο Παν-ποντιακό Συνέδριο, που οργανώθηκε στη Μασσαλία το Φεβρουάριο του 1918, ο ίδιος ο Κ. Κωνσταντινίδης, με τηλεγράφημα που έστειλε στον Α. Τρότσκι, ζήτησε επίσημα την υποστήριξη της Σοβιετικής Ένωσης.

(πληροφορίες από το **ΚΕΙΜΕΝΟ Α)** Τα προαναφερθέντα στοιχεία έρχονται σε πλήρη συμφωνία με το ιστορικό παράθεμα. Επιβεβαιώνεται ότι ο Κ. Κωνσταντινίδης είχε αντιληφθεί την κρισιμότητα της κατάστασης και την ανάγκη να συγκληθεί άμεσα το Παμποντιακό Συνέδριο, ώστε να εξασφαλιστεί η ικανοποίηση των εθνικών διεκδικήσεων των Ποντίων.

β.

(πληροφορίες από το **σχολικό βιβλίο** σελ. 250-251 και πληροφορίες από τα **ΚΕΙΜΕΝΟ Β και Γ**) Η κυβέρνηση του Ελευθερίου Βενιζέλου ήταν αρχικά σύμφωνη με τον αγώνα και τις εθνικές διεκδικήσεις των Ποντίων. Στο συνέδριο Ειρήνης όμως στο Παρίσι, που άρχισε το Δεκέμβριο του 1918, ο Ελ. Βενιζέλος πιέστηκε από τις συμμαχικές δυνάμεις και δεν συμπεριέλαβε τον Πόντο στο φάκελο των ελληνικών διεκδικήσεων, και, παρά τις έντονες διαμαρτυρίες των Ελλήνων του Πόντου, συμφώνησε να παραχωρηθεί η περιοχή στην υπό ίδρυση Αρμενική Δημοκρατία. Στα ιστορικά παραθέματα αποτυπώνεται η στάση του Βενιζέλου ως προς το ζήτημα των εθνικών διεκδικήσεων των Ποντίων. Τόσο σε υπόμνημά του (Δεκέμβριος 1918) όσο και στο Ανώτατο Συμβούλιο (Συνέδριο Ειρήνης των Παρισίων) τον Φεβρουάριο του 1919 εξέφρασε την αντίθεσή του για τη δημιουργία Ποντιακού κράτους. Ειδικότερα, κρίνοντας ότι ήταν ανέφικτη η στρατιωτική παρέμβαση της Ελλάδας στην περιοχή καθώς ήταν γεωγραφικά απομονωμένη, δεν διατύπωσε διεκδικήσεις για τον Πόντο. Παράλληλα, απέρριψε και την ίδρυση ανεξάρτητου ποντιακού κράτους δεδομένου ότι πιθανές τουρκικές πιέσεις δεν ήταν εφικτό να αντιμετωπιστούν. Ζήτησε μόνο την ενσωμάτωση του Πόντου στην Αρμενική Δημοκρατία θεωρώντας ότι «οι Έλληνες θα απολάμβαναν πλήρους ισονομίας και ισοπολιτείας» .Η πρόταση του Ελ. Βενιζέλου προκάλεσε μεγάλη απογοήτευση στους Έλληνες του Πόντου, οι οποίοι στα διάφορα συνέδρια που πραγματοποίησαν στο Μπακού, στο Κρασνοντάρ, στο Βατούμ και στη Μασσαλία, διαμαρτυρήθηκαν έντονα για τη στάση της ελληνικής κυβέρνησης. Όπως αναφέρει και το **ΚΕΙΜΕΝΟ Γ** οι αντιδράσεις αυτές εκδηλώθηκαν στην Κωνσταντινούπολη με την υποβολή υπομνημάτων προς τις Μεγάλες Δυνάμεις, με αίτημα την ένωση με την Ελλάδα ή τουλάχιστον τη δημιουργία «Ελληνικής Δημοκρατίας του Πόντου».

Επίσης, πολλά ποντιακά σωματεία έστειλαν τότε τηλεγραφήματα στο Παρίσι για να μεταπείσουν τον πρωθυπουργό, τον οποίο επισκέφθηκε μάλιστα τον Απρίλιο του 1919 ο μητροπολίτης Χρύσανθος. Μετά τη διεξοδική ενημέρωση που έλαβε ο Έλληνας πρωθυπουργός από τον Χρύσανθο, για το Ποντιακό Ζήτημα, αποφάσισε να ενισχύσει τις προσπάθειες των Ποντίων και έδωσε την έγκρισή του στο μητροπολίτη να συνεχίσει την προσπάθεια ενημέρωσης όλων των πολιτικών που έλαβαν μέρος στη Συνδιάσκεψη.

Επιμέλεια απαντήσεων: Κατερίνα Νεραντζάκη, Σπύρος Θεοχάρης, Κωνσταντίνος Μακρής